Ennen kevättä
Kevät nukkuu aavistavana
 pimeässä metsässä.
 Kulje äänettömin askelin,
 älä puhu kuumia sanoja
 näiden puiden keskellä,
 jotka odottavat väristen!

 Käteni on kädessäsi
 kuin silmu pimeässä mullassa.
 Aurinkoni, älä nouse vielä,
 älä kumarru herättäen ylitseni!
 Tahdon uneksia vielä väkevyydestäsi
 nukkuvan kevään äärellä
 keskellä syntymättömän elämän
 jumalallista suloa.